**Izziņa par atzinumos sniegtajiem iebildumiem Ministru kabineta noteikumu projektam “Grozījumi Ministru kabineta 2018. gada 25. septembra noteikumos Nr. 611 "Kārtība, kādā iestādes ievieto informāciju internetā”” (VSS-1273)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  | 2. | 3. | 4. | 5. | 6. |
|  |  |  |  |  |  |

**II. Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums: | 1) 02.01.2020. noteikumu projekts izsludināts Valsts sekretāru sanāksmē;2) 25.03.2020. noteikumu projekts nosūtīts ministrijām atkārtotai piecu dienu saskaņošanai3) 29.04.2020. noteikumu projekts nosūtīts ministrijām atkārtotai piecu dienu saskaņošanai |
| Saskaņošanas dalībnieki: | Tieslietu ministrija, Satiksmes ministrija, Iekšlietu ministrija, Finanšu ministrija, Ekonomikas ministrija, Kultūras ministrija, Zemkopības ministrija, Latvijas Pašvaldību savienība, Ārlietu ministrija, Latvijas Brīvo arodbiedrību savienība |
| Saskaņošanas dalībnieki izskatīja šādu ministriju (citu institūciju) iebildumus: |  |
|  |  |
|  |  |
|  |  |

 **II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Projekta attiecīgā punkta (panta) galīgā redakcija |
| **Vispārīgie komentāri, numerācija** |
| 1. |  | **Latvijas Pašvaldību savienība** **(02.01.2020)**Ņemot vērā to, ka MK noteikumi Nr. 611 patlaban spēkā esošajā redakcijā nosaka, ka “Oficiālās tīmekļvietnes veidošanā iestāde pēc iespējas izmanto valsts koplietošanas risinājumus” (10.punkts), Noteikumu grozījumos jāņem vērā Valsts un pašvaldību iestāžu tīmekļvietņu vienotā platformas (turpmāk – Vienotās platformas) projekts, kas patlaban vēl ir izstrādes stadijā. Vienotās platformas izstrādes projekta mērķi, kas publicēti vietnē https://www.mk.gov.lv/lv/content/valsts-un-pasvaldibu-iestazu-timeklvietnu-vienota-platforma, saskan ar Noteikumu grozījumos izvirzītiem mērķiem – publiskā sektora tīmekļvietnēs sniegt informāciju lietotājorientētā, mūsdienu prasībām atbilstošā veidā, tai skaitā nodrošinot to atbilstību Eiropas savienības Direktīvas 2016/2102 prasībām, kas nosaka tīmekļvietņu pieejamību visām sabiedrības grupām, ieskaitot personas ar invaliditāti. Tādā veidā Noteikumu grozījumos izvirzītie mērķi tiks sasniegti pilnībā vai daļēji, valsts un pašvaldības iestādēm uzsākot lietot Vienoto platformu. Atbilstoši Vienotās platformas projektā izvirzītajiem mērķiem tās izstrādi plānots īstenot līdz 2020. gada beigām. Ņemot vērā to, ka lai uzsāktu šīs platformas ieviešanu valsts un pašvaldības iestādēs, būs nepieciešams pārejas posms, kā arī, iespējams, kādi Vienotās platformas pielāgojumi iestāžu darbības specifikai, tās lietošanas uzsākšana var notikt ne ātrāk par 2021.gadu. Līdz ar to, ierosinām izvērtēt Noteikumu grozījumos ietverto prasību veikt valsts un pašvaldības iestāžu tīmekļvietņu pieejamības izvērtējumu esošajām tīmekļvietnēm pirms Vienotās platformas ieviešanas, jo tās izpilde uzliks administratīvo slogu un prasīs papildus izdevumus.Ja Noteikumu grozījumu projekts stāsies spēkā, tas izvirza prasības iestādēm ne tikai veikt pieejamības prasību novērtējumu katru gadu, bet arī jau esošajās tīmekļvietnēs pakāpeniski ieviest pieejamības prasības un publicēt pieejamības paziņojumu. Tas var rezultēties ar ievērojamiem papildus izdevumiem, kas būs nepieciešami esošo tīmekļvietņu pielāgošanai, tādejādi nelietderīgi ieguldot budžeta līdzekļus risinājumos, kas darbosies tikai uz laiku līdz Vienotās platformas ieviešanai. Jāņem vērā arī riski, kas iestāsies, ja Vienotās platformas ieviešanas projekts kavēsies un Noteikumu grozījumu stāšanās spēkā rezultātā, lai atbilstu prasībām, būs jāpārstrādā esošās tīmekļvietnes.Ņemot vērā šos apsvērumus, rosinām Noteikumu grozījumus pielāgot reāliem Vienotās platformas ieviešanas termiņiem valsts un pašvaldības iestādēs. | **Panākta vienošanās saskaņošanas procesā.**Valsts un pašvaldību iestāžu tīmekļvietņu vienotā platformas (turpmāk – TVP) izstrāde tiks pabeigta un pirmās 12 tīmekļvietnes uzsāks funkcionēt 30.04.2020. (ir izstrādāta arī satura vadības sistēma, kuru izmantojot var veidot tīmekļvietnes). Savukārt Projekta noslēgums, kad 60 tīmekļvietnes ir izstrādātas TVP satura vadības sistēmā ir 04.01.2021, tātad šī gada laikā. Šobrīd projekts tiek īstenots noteiktajā laika grafikā un risks novirzīties no plānotā laika grafika ir zems. Atbilstoši Ministru kabineta noteikumiem Nr. 611 “Kārtība, kādā iestādes ievieto informāciju internetā” (turpmāk – noteikumi Nr. 611) visām tīmekļvietnēm jābūt piekļūstamām sākot no 23.09.2020. Turklāt TVP nodrošina iestāžu oficiālo tīmekļvietņu izstrādi (to tīmekļvietņu, kurām noteikumos Nr. 611 ir noteiktas satura sadaļas). Pārējās iestādes īpašumā esošās tīmekļvietnes atbilstoši piekļūstamības prasībām iestāde nodrošina ar citiem resursiem (vai to saturu integrē oficiālajā tīmekļvietnē). Turklāt pievienošanās TVP nav obligāta, šobrīd normatīvajos aktos nav noteiktas prasības iestādēm izmantot TVP satura vadības sistēmu savu tīmekļvietņu izstrādei. Noteikumu projektā tiek iekļauta nodaļa, kas reglamentā TVP darbību.Prasība veikt iestāžu tīmekļvietņu izvērtējumu ir neatkarīga no TVP ieviešanas termiņiem. Prasība izvērtēt tīmekļvietnes par atbilstību piekļūstamības prasībām izriet pirmkārt no tīmekļvietņu lietotāju ar invaliditāti vajadzībām saņemt informāciju par tīmekļvietnes piekļūstamību, kontaktpersonām utt., kā arī no Eiropas Parlamenta un Padomes 2016. gada 26. oktobra Direktīvas 2016/2102/ES par publiskā sektora struktūru tīmekļvietņu un mobilo lietotņu piekļūstamību (turpmāk – Direktīva 2016/2010) prasībām publicēt piekļūstamības paziņojumu, kurā norāda visu lietotājiem nepieciešamo informāciju. Tam saturam, kas nav piekļūstams, iestādei ir jānodrošina alternatīva. Lai iestādēm būtu iespējams ar pašu resursiem veikt vienkāršoto izvērtēšanu, VARAM tīmekļvietnē ir izveidota sadaļa “Tīmekļvietņu un mobilo lietotņu piekļūstamība” <http://www.varam.gov.lv/lat/darbibas_veidi/e_parv/timeklvietnu_un_mobilo_lietotnu_pieklustamiba/>. Šajā sadaļā pieejamas vadlīnijas vienkāršotajai tīmekļvietņu izvērtēšanai, kuras soli pa solim spēj izpildīt jebkurš iestādes darbinieks, kura datorprasmes ir lietotāja līmenī (papildus kompetences, kas izvērtējuma laikā nepieciešamas ir jāpiemīt jebkuram sabiedrisko attiecību jomas un IKT jomas darbiniekam). Vienkāršotais tīmekļvietņu izvērtējums ir jāveic ik gadu neatkarīgi no TVP ieviešanas, jo piekļūstamības prasības nav tikai tehniskie programmēšanas risinājumi, bet arī ikdienas satura veidošana, pareiza bilžu un video materiālu noformēšana utt. Turklāt ikgadējā tīmekļvietņu izvērtēšanas prasība izriet arī no Eiropas Komisijas 2018. gada 11. oktobra īstenošanas lēmuma (ES) 2018/1524, ar ko izveido uzraudzības metodiku un kārtību, kādā dalībvalstis iesniedz ziņojumus saskaņā ar Direktīvu 2016/2102 (turpmāk – Lēmums 2018/1524), kas ir tieši pildāms līdzīgi regulām. Savukārt piekļūstamības paziņojuma publicēšanu nosaka Direktīva 2016/2010, bet paziņojuma saturu nosaka Komisijas 2018. gada 11.oktobra īstenošanas lēmums (ES) 2018/1523, ar ko izveido piekļūstamības paziņojuma paraugu saskaņā ar Direktīvu 2016/2102 (turpmāk – Lēmums 2018/1523), kas ir tieši pildāms.Sākot ar 2021. gadu iestādes varēs pievienoties vienotajai tīmekļvietņu platformai. Tādējādi, ja tiek veikts tīmekļvietnes vienkāršotais pašvērtējums un publicēts piekļūstamības paziņojums, iestādes, kas pievienosies TVP, var neveikt būtiskus ieguldījumus tīmekļvietnē piekļūstamības prasību nodrošināšanā. |  |
| 2. |  | **Latvijas Pašvaldību savienība** **(02.01.2020)**Papildus ierosinām Noteikumu grozījumos iestrādāt atvieglotu pieejamības prasību novērtēšanas kārtību vai šādas novērtēšanas prasību atcelšanu to iestāžu tīmekļvietnēm, kuras darbosies uz Vienoto platformas bāzes, jo, nodrošinot platformas atbilstību pieejamības prasībām, uz tās bāzes darbināmās tīmekļvietnes nebūtu papildus jāvērtē. Līdz ar to valsts un pašvaldības iestādes tiks motivētas lietot vienotu valsts koplietošanas risinājumu, kurā nepieciešamās prasības jau ir iestrādātas, tādā veidā taupot līdzekļus, kas būtu nepieciešami neatkarīgu tīmekļvietņu risinājumu uzturēšanai, pielāgošanai un to ikgadējai novērtēšanai | **Panākta vienošanās saskaņošanas procesā.**Lēmums 2018/1524 nosaka pienākumu veikt tīmekļvietņu vienkāršoto izvērtēšanu ikgadēji. Turklāt daļa piekļūstamības prasību attiecas tieši uz saturu, kas tiek pilnveidots, piemēram, tīmekļvietnē tiek ievietotas jaunas bildes, jauni video, jauns tekstuālais saturs, jauni dokumenti utt. Tādējādi tie kritēriji, kas attiecas uz programmējamo sadaļu, piemēram, iespēja palielināt vai samazināt burtus, ikgadējā izvērtējumā atkārtoti jāatzīmē kā piekļūstami, taču kritēriji, kas attiecas uz saturu, kas mainās, atkārti jāizvērtē. Izvērtēšanas apjoms ir mazs un to var veikt ar saviem resursiem. VARAM tīmekļvietnē ir izveidota sadaļa “Tīmekļvietņu un mobilo lietotņu piekļūstamība” <http://www.varam.gov.lv/lat/darbibas_veidi/e_parv/timeklvietnu_un_mobilo_lietotnu_pieklustamiba/>. Šajā sadaļā pieejamas vadlīnijas vienkāršotajai tīmekļvietņu izvērtēšanai, kuras soli pa solim spēj izpildīt jebkurš iestādes darbinieks, kura datorprasmes ir lietotāja līmenī (papildus kompetences, kas izvērtējuma laikā nepieciešamas ir jāpiemīt jebkuram sabiedrisko attiecību jomas un IKT jomas darbiniekam). |  |
| 3. |  | **Latvijas Pašvaldību savienība** **(02.01.2020)**Papildus vēlamies norādīt, ka Noteikumu prasību pilnā mērā attiecināšana uz pašvaldībām, bez gaidāmās administratīvi - teritoritoriālās reformas (ATR) ietekmes analīzes vedinās uz nelietderīgu budžeta līdzekļu izšķērdēšanu. Uzskatām, ka Noteikumos noteiktās prasības un termiņi būtu jāpakārto ATR plāniem un termiņiem vai Noteikumu daļas jāattiecina tikai uz plānotajiem novadu centriem. | **Ņemts vērā**Noteikumi Nr. 611 nosaka, ka, piekļūstamības prasības tīmekļvietnes jānodrošina no 23.09.2020. 2020. gada laikā jāveic tīmekļvietnes vienkāršotā novērtēšana visām tīmekļvietnēm, turpmākajos gados – tīmekļvietnēm, kas tiek iekļautas VARAM veidotajā izlasē. Vienkāršoto tīmekļvietņu izvērtēšanu var veikt ar saviem resursiem. VARAM tīmekļvietnē ir izveidota sadaļa “Tīmekļvietņu un mobilo lietotņu piekļūstamība” <http://www.varam.gov.lv/lat/darbibas_veidi/e_parv/timeklvietnu_un_mobilo_lietotnu_pieklustamiba/>. Sājā sadaļā pieejamas vadlīnijas vienkāršotajai tīmekļvietņu izvērtēšanai, kuras soli pa solim spēj izpildīt jebkurš iestādes darbinieks, kura datorprasmes ir lietotāja līmenī (papildus kompetences, kas izvērtējuma laikā nepieciešamas ir jāpiemīt jebkuram sabiedrisko attiecību jomas un IKT jomas darbiniekam).Sākot ar 2021. gadu pašvaldības varēs pievienoties vienotajai tīmekļvietņu platformai, kas ir izmaksu efektīvs risinājums un nodrošina arī piekļūstamības prasību risinājumus. Tādējādi, ja tiek veikts tīmekļvietnes vienkāršotais pašvērtējums un publicēts piekļūstamības paziņojums, iestādes, kas pievienosies TVP, var neveikt būtiskus ieguldījumus tīmekļvietnē piekļūstamības prasību nodrošināšanā.Atbilstoši šī brīža administratīvi teritoriālās reformas virzībai, plānots, ka tā stāsies spēkā ar 2021. gada jūliju, kad pēc vēlēšanām jaunizveidotie domju sastāvi uzsāks darbu. Līdz tam brīdim pašvaldībām jau jāsagatavo plānojums un dokumentu projekti turpmākajam pašvaldību darbam jaunajā administratīvi teritoriālajā ietvarā, tai skaitā, jābūt skaidram IKT resursu turpmākajam lietojumam (iekļaujot tīmekļvietnes un mobilās lietotnes).VARAM uzsāks padziļināto tīmekļvietņu un mobilo lietotņu izvērtējumu 2021. gadā un līdz 23.12.2021. sagatavos un iesniegs Eiropas Komisijai ziņojumu par Direktīvas 2016/2010 prasību īstenošanu. Šajā pirmajā direktīvas ieviešanas periodā līdz pirmajam ziņojumam būtiskākais ir nodrošināt tīmekļvietnes izvērtēšanu,, piekļūstamības paziņojuma publicēšanu un atbalstu personām ar invaliditāti nodrošinot tīmekļvietņu satura pieejamību alternatīvos veidos, ja ir tāds pieprasījums.  |  |
| 4. |  | **Iekšlietu ministrija** **(02.01.2020)**Šobrīd Valsts kancelejas īstenotā projekta ietvaros noris valsts un pašvaldību iestāžu tīmekļvietņu vienotās platformas izstrāde, kur viens no mērķiem ir nodrošināt atbalstu iestādēm piekļūstamības direktīvas prasību ieviešanai. Līdz ar to, nepieciešams projektu precizēt, nodalot kādas prasības tīmekļvietņu izveides un uzturēšanas prasības attiecināmas uz katru iestādi, bet kādas - uz minētās platformas izveidotāju un uzturētāju, kā arī nodalīt atbildību par tīmekļvietņu un to piekļūstamības atbilstības prasību nodrošināšanu gadījumos, ja iestādes tīmekļvietne nodrošināta vienotajā platformā. | **Ņemts vērā**TVP satura vadības sistēma izveidota atbilstoši piekļūstamības prasībām, kas ir tehniski programmējamas, piemēram burtu palielināšanā un samazināšana, pareizas satura daļu struktūras ieprogrammēšanā, lai ekrānlasītāji var nolasīt pareizā secībā, pogu izvietojums un noformējums utt. Daļa piekļūstamības prasību attiecas tieši uz saturu, ko pilnveido katra iestāde pati, piemēram, tīmekļvietnē tiek ievietotas jaunas bildes, jauni video, jauns tekstuālais saturs, jauni dokumenti utt. Noteikumu projekts papildināts ar jaunu sadaļu “VII. Valsts un pašvaldību iestāžu tīmekļvietņu vienotā platforma”, kurā noteikts, kā darbosies TVP, kā tā tiks uzturēta un kāda ir iestāžu, kas platformā uzturēs savas tīmekļvietnes, atbildības daļa. Lūdzam skatīt arī anotācijas I sadaļas 2.punkta 2.13.  apakšpunktu. |  Lūdzam skatīt noteikumu projekta sadaļu “VII. Valsts un pašvaldību iestāžu tīmekļvietņu vienotā platforma” un anotācijas I sadaļas 2.punkta 2.13. apakšpunktu. |
| 5. |  | **Finanšu ministrija** **(priekšlikums) (02.01.2020)**Lūdzam labot noteikumu projektā un anotācijā atsauces uz nekorektiem punktiem un pielikumiem, piemēram, noteikumu projekta 6.punktā ir atsauce uz 6.pielikumu, bet ne spēkā esošajos noteikumos, ne noteikumu projektā nav 6.pielikums. Anotācijā 5. un 6.lpp. ir atsauce uz noteikumu projekta 11.-15. punktiem, bet noteikumu projektā ir tikai 10 punkti. | **Ņemts vērā**Jautājumu par tīmekļvietņu saraksta veidošanu noteikumu projekta 27.1.3. apakšpunkts tiek svītrots, jo tīmekļvietņu un mobilo lietotņu sarakstu plānots veidot Valsts informācijas resursu, sistēmu un sadarbspējas informācijas sistēmā (VIRSIS), kur tiks uzkrāta valsts pārvaldes Informācijas un komunikāciju tehnoloģiju pārvaldībai un valsts pārvaldes pakalpojumu pārvaldībai nepieciešamā informācija.Anotācija precizēta. | Pielikums Nr.4 “Vienkāršotā izvērtējuma veikšanas metode”Pielikums Nr. 5 “Piekļūstamības paziņojuma veidošanas un publicēšanas kārtība”Anotācija precizēta. |
| 6. |  | **Iekšlietu ministrija (priekšlikums)(02.01.2020)**precizēt projekta pielikumu numerāciju, jo ir divi 4.pielikumi | **Ņemts vērā** | Pielikums Nr.4 “Vienkāršotā izvērtējuma veikšanas metode”Pielikums Nr. 5 “Piekļūstamības paziņojuma veidošanas un publicēšanas kārtība” |
| 7. |  | **Tieslietu ministrija****(02.01.2020)**Projekta 6. punktā izteiktais 27.1.3. apakšpunkts norāda, ka saskaņā ar šo noteikumu 6. pielikumu vienu reizi gadā līdz tekošā kalendārā gada 30. jūnijam Vides aizsardzības un reģionālās attīstības ministrijai sniedz informāciju par šo noteikumu 27.2.1. apakšpunkta izpildi. Vēršam uzmanību, ka norādītajā apakšpunktā atsauce uz noteikumu 6. pielikumu ir nekorekta, jo projekta 10. punkts, paredz papildināt noteikumus tikai ar 1., 2., 3., 4. un 5. pielikumu. Turklāt projekta 10. punktā ir ietverti divi pielikumi, kas numurēti kā “4. pielikums”. Tāpat lūdzam izvērtēt pārējās projektā ietvertās atsauces, īpaši projekta 6. punktā norādītās un attiecīgi precizēt projektu.Arī projekta anotācijas I sadaļas 2. punktā (5. lappusē) ir norādīta nekorekta atsauce uz projekta 5. pielikumu. Norādām, ka “Piekļūstamības paziņojuma veidošanas un publicēšanas kārtība” un sadaļa “Izpildes nodrošināšanas procedūra” pašlaik ir projekta 10. punktā izteiktajā 4. pielikumā. Ievērojot minēto, lūdzam attiecīgi precizēt projektu un tā anotāciju. | **Ņemts vērā**Noteikumu projekta 27.1.3. apakšpunkts tiek svītrots, jo tīmekļvietņu un mobilo lietotņu sarakstu plānots veidot Valsts informācijas resursu, sistēmu un sadarbspējas informācijas sistēmā (VIRSIS), kur tiks uzkrāta valsts pārvaldes Informācijas un komunikāciju tehnoloģiju pārvaldībai un valsts pārvaldes pakalpojumu pārvaldībai nepieciešamā informācija. | Pielikums Nr.4 “Vienkāršotā izvērtējuma veikšanas metode”Pielikums Nr. 5 “Piekļūstamības paziņojuma veidošanas un publicēšanas kārtība” |
| 8. |  | **Tieslietu ministrija (priekšlikums) (02.01.2020)** Nepieciešams precizēt projekta 10. punktā izteikto 2. pielikuma 2  punkta apakšpunktu numerāciju, jo šobrīd tā ir nepareiza. | **Ņemts vērā** | Līdzam skatīt noteikumu projekta 2. pielikumu |
| 9. |  | **Tieslietu ministrija (priekšlikums) (02.01.2020)**No projekta un anotācijas nav saprotams, vai regulējums attiecas uz visām tīmekļvietnēm, jo anotācijā nav ietverts skaidrojums terminam "tīmekļvietne". Ņemot vērā, ka Valsts zemes dienesta datu publicēšanas un e-pakalpojumu portāls kadastrs.lv nav tikai informatīva rakstura tīmekļvietne, bet portālā kadastrs.lv ir iespējams pasūtīt pakalpojumus e-vidē, lūdzam skaidrojumu, vai Vides aizsardzības un reģionālās attīstības ministrijas izstrādātā vienkāršotā izvērtējuma veikšanas metodika ir piemērojama uz šo portālu. | **Ņemts vērā**Noteikumu Nr. 611 darbības joma un attiecināmība nemainās ar šo noteikumu projektu. Lūdzam skatīt spēkā esošo MK noteikumu Nr. 611 sadaļu nosaukumus un skaidrojumus anotācijā, īpaši izceļot spēkā esošo noteikumu anotācijas (25.09.2018) sadaļu:“2.1. Noteikumu projekta **darbības joma** ir kārtība, kādā iestādes ievieto informāciju internetā, iestāžu oficiālajās tīmekļvietnēs un mobilajās lietotnēs, ja tādas izveidotas, kā arī piekļūstamības direktīvas prasību nodrošināšana iestādei visās piederošajās tīmekļvietnēs. Noteikumu projekta vispārīgās prasības (II nodaļa), struktūras un satura sadaļas (III nodaļa) un domēna un elektroniskā pasta adreses veidošanas prasības (VI nodaļa) attiecas uz iestāžu oficiālajām tīmekļvietnēm un mobilajām lietotnēm. Atvērto datu ievietošanas internetā (V nodaļa) attiecas uz informācijas plašāku ievietošanu internetā. Savukārt piekļūstamības prasības **(IV nodaļa) attiecas uz visām iestādei piederošajām tīmekļvietnēm, tai skaitā portāliem, kā arī iestāžu iekštīkliem un ārtīkliem, ko lieto ierobežota cilvēku grupa.”**Anotācija papildināta ar norādēm (2.2. apakšpunkts) | Lūdzam skatīt noteikumu projekta anotācijas 2.2. apakšpunktu. |
| 10. |  | **Tieslietu ministrija (priekšlikums) (02.01.2020)**Lūdzam sniegt informāciju par 2018. gada izziņas par atzinumos sniegtajiem iebildumiem Ministru kabineta noteikumu projektam "Kārtība, kādā iestādes ievieto informāciju internetā" (VSS-251) 205. punktā starpinstitūciju sanāksmē panākto vienošanos un lēmuma virzību attiecībā uz e-pakalpojuma "Iesniegums iestādei" formas precizēšanu uz "Lūguma, sūdzības, priekšlikuma vai jautājuma iesniegšana iestādei". | **Ņemts vērā** Šobrīd citu prioritāru izstrāžu dēļ nav konkrētas virzības jautājumam par e-pakalpojuma “Iesniegums iestādei” formas precizēšanu "Lūguma, sūdzības, priekšlikuma vai jautājuma iesniegšana iestādei". Iestādes tiks informētas tiklīdz e-pakalpojums tiks pārveidots un kā turpmāk tas funkcionēs. |  |
| 11. |  | **Zemkopības ministrija****(02.01.2020)**Vēršam uzmanību, ka divas reizes atkārtojas nosaukums „4.pielikums” dažāda satura tekstam, kā arī trūkst nosaukuma „6.pielikums”. | **Ņemts vērā** | Pielikums Nr.4 “Vienkāršotā izvērtējuma veikšanas metode”Pielikums Nr. 5 “Piekļūstamības paziņojuma veidošanas un publicēšanas kārtība” |
| 12. |  | **Zemkopības ministrija****(02.01.2020)**10.punktā: pretrunā ar 6.punktu: 10.punktā nav nosaukuma „6.pielikums”, turpretim (jaunajā 27.1.3.punktā) „6.pielikums” ir minēts. | **Ņemts vērā**Jautājumu par tīmekļvietņu saraksta veidošanu noteikumu projekta 27.1.3. apakšpunkts tiek svītrots, jo tīmekļvietņu un mobilo lietotņu sarakstu plānots veidot Valsts informācijas resursu, sistēmu un sadarbspējas informācijas sistēmā (VIRSIS), kur tiks uzkrāta valsts pārvaldes Informācijas un komunikāciju tehnoloģiju pārvaldībai un valsts pārvaldes pakalpojumu pārvaldībai nepieciešamā informācija. | Pielikums Nr.4 “Vienkāršotā izvērtējuma veikšanas metode”Pielikums Nr. 5 “Piekļūstamības paziņojuma veidošanas un publicēšanas kārtība” |
| 13. |  | **Latvijas Pašvaldību savienība****(priekšlikums) (25.03.2020)**Uzskatām, ka mājas lapu piekļūstamības paziņojumu ieviešana un jau iestāžu mājas lapās esošie sīkdatņu un datu apstrādes paziņojumi lietotājiem, padarīs mājas lapu ikdienas izmantošanu apgrūtinošāku, ik reiz apstiprinot, ka lietotājs ir iepazinies ar paziņojumu saturu. Formāli tiek izpildītas noteikumu prasības, bet realitātē tas ieguvumu nesniedz un mērķi nesasniedz. | **Skaidrojums**Eiropas Savienības dalībvalstis kopīgi saskaņoja Direktīvas 2016/2010 mērķus padarīt valstu administrāciju digitālo saturu piekļūstamāku personām, kam tas ir kritiski nepieciešams (personām ar invaliditāti un vecākiem cilvēkiem) un pārējiem, kam piekļūstams saturs palīdz saturu lietot un uztvert vieglāk. Piekļūstamības paziņojums palīdzēs personām ar invaliditāti saprast, kāds saturs ir piekļūstams, kāds nav, taču būtiskākais, tas sniegs informāciju par kontaktpersonu iestādē un tās sasniegšanas veidiem, lai persona varētu saņemt sev nepieciešamo informāciju tajā formā, kā tas nepieciešams. Paziņojums nav jāveido kā uznirstošs logs ar mērķi katram lietotājam apstiprināt, ka persona ir iepazinusies ar informāciju – šāds apstiprinājums nav nepieciešams. |  |
| 14. |  | **Tieslietu ministrija****(priekšlikums) (29.04.2020)**Vienlaikus norādām, ka projekta 26.1.3. apakšpunktā attiecībā uz Vides aizsardzības un reģionālās attīstības ministriju tiek norādīts, ka turpmāk tekstā tiek lietots saīsinājums - ministrija, savukārt projekta 29. punktā attiecībā uz Vides aizsardzības un reģionālās attīstības ministriju tiek norādīts, ka turpmāk tekstā tiek lietots saīsinājums - pārzinis. Ņemot vērā minēto lūdzam izvērtēt projektā norādītos saīsinājumus, lai normatīvā akta teksts būtu skaidrs un vienveidīgs. | **Ņemts vērā** | Lūdzam skatīt noteikumu projekta 26.1.3.apakšpumktu, kā arī 29., 31., 36., 39. un 40 punktu. |
| 15. |  | **Tieslietu ministrija****(priekšlikums) (29.04.2020)**Tāpat lūdzam precizēt projekta 54.punktu, norādām, ka pašreizējā redakcijā attiecīgais punkts nav skaidrs, ņemot vērā to, ka projekta 28.punktā attiecībā uz Latvijas Atvērto datu portālu tiek norādīts saīsinājums - atvērto datu portāls. | **Ņemts vērā** | Lūdzam skatīt noteikumu projekta 28. un 54. punktu. |
| **13., 22. un 27. punkti** |
| 16. | “13. Iestāde oficiālo tīmekļvietni un mobilo lietotni veido, ievērojot lietotājorientētu projektēšanas pieeju un šādus principus:13.1. projektēšanas pamatā ir precīzi formulēta izpratne par lietotājiem, uzdevumiem un vidēm;13.2. lietotāji ir iesaistīti projektēšanas un izstrādes procesā;13.3. projektēšanu virza un uzlabo uz lietotāju orientēta izvērtēšana;13.4. process ir iteratīvs;13.5. projektēšanā ir iesaistīti speciālisti no dažādām nozarēm.”“21. Iestāde nodrošina tīmekļvietnes un mobilās lietotnes piekļūstamību, ievērojot šādus principus:21.1. uztveramība – informācija un lietotāja saskarnes sastāvdaļas tiek pasniegtas lietotājiem viegli uztveramā veidā;21.2. darbināmība – lietotāja saskarnes sastāvdaļas un navigācija ir darbināma; 21.3. saprotamība – informācijai un lietotāja saskarnes izmantošanai jābūt saprotamai; 21.4. robustums – saturs ir pietiekami robusts, lai dažādi lietotāju aģenti, tostarp atbalsta tehnoloģijas, to varētu ticami interpretēt.” | **Ekonomikas ministrija****(02.01.2020)**Vienlaikus lūdzam izvērtēt, vai Projekta 13. un 21.punktā minētie “principi” nav aizstājami ar vārdu “prasības”, lai nodrošinātu Projektā vienotu terminoloģijas lietojumu. | **Ņemts vērā**Noteikumu projekta 22.punktā atbilstoši veidam, kā normatīvajā aktā tiek iekļauta netiešā atsauce uz standartu, ir norādīti principi, taču prasības ir noteiktas standartā, kas jāpiemēro. | “13. Iestāde oficiālo tīmekļvietni un mobilo lietotni veido, ievērojot lietotājorientētu projektēšanas pieeju, kas ietver šādas prasības:”“22. Iestāde nodrošina tīmekļvietnes un mobilās lietotnes piekļūstamību, ievērojot šādus principus:” |
| 17. | **Iekšlietu ministrija** **(02.01.2020)**Projekta 3.punkts paredz izteikt jaunā redakcijā spēkā esošo Ministru kabineta 2018.gada 25.septembra noteikumu Nr.611 “Kārtība, kādā iestādes ievieto informāciju internetā” (turpmāk – noteikumi Nr.611) 21.punktu, kas nosaka obligāti piemērojamos piekļūstamības principus, kas izmantojami iestādēm tīmekļvietņu izvērtēšanā (projekta 6.punkts). Tiesību normā iekļauti principi vispārīgā veidā, kas nav nepārprotamā un viennozīmīgā veidā izpildāmi. Tiesību aktā sākotnējās ietekmes novērtējumā (anotācijā) atrodams skaidrojums, ka “noteikumu projektā tiek norādīta netiešā atsauce uz standartu EN 301 549 V2.1.2 (2018-08), tā 9., 10. un 11. sadaļu”, tomēr, nekāda atsauce tiesību normā nav atrodama. Projektu nepieciešams precizēt, skaidrā un viennozīmīgā veidā norādot uz prasībām un kritērijiem, kādus iestādēm jāievēro tīmekļvietņu izveidē un vērtēšanā. | **Panākta vienošanās saskaņošanas procesā.**Ministru kabineta 21.09.2016. rīkojums Nr. 534 (prot. Nr. 46 35. §) “Par konceptuālo ziņojumu "Par Latvijas nacionālās standartizācijas sistēmas pilnveidošanu” nosaka visām ministrijām, izstrādājot normatīvos aktus vai izdarot grozījumus spēkā esošajos normatīvajos aktos, kuros izmantotas tiešās atsauces uz standartiem (obligāti piemērojamie standarti), izvērtēt iespējas aizstāt tās ar netiešajām atsaucēm (piemērojamie standarti).Ņemot vērā, situāciju, ka kopš noteikumu Nr. 611 pieņemšanas ir mainījies standarts, VARAM veido netiešas atsauces uz standartiem.Proti, uz noteikumu Nr. 611 pieņemšanas brīdi 2018. gada 25. septembrī Direktīva 2016/2010 paredzēja nodrošināt tīmekļvietņu piekļūstamību atbilstoši Eiropas standarta EN 301 549 V1.1.2 (2015-04) “Eiropā piemērotas piekļūstamības prasības IKT produktu un pakalpojumu publiskajam iepirkumam” 9., 10. un 11. nodaļai. Noteikumi Nr. 611 nosaka tīmekļvietnes piekļūstamību nodrošināt atbilstoši Latvijas nacionālā standarta EN 301549:2017 “IKT produktu un pakalpojumu piekļūstamības prasības Eiropas publiskajos iepirkumos” 9., 10. un 11. nodaļai. Ar Eiropas Komisijas 2018. gada 20. decembra īstenošanas lēmums (ES) 2018/2048, par tīmekļvietņu un mobilo lietotņu saskaņoto standartu, kas izstrādāts Eiropas Parlamenta un Padomes Direktīvas (ES) 2016/2102 īstenošanas vajadzībām (turpmāk – Lēmums 2018/2048), Direktīvā 2016/2010 iekļautais Eiropas standarts EN 301 549 V1.1.2 (2015-04) tika aizstāts ar jaunāku Eiropas standarta versiju “EN 301 549 V2.1.2 (2018-08)” papildinot ar piekļūstamības prasībām mobilajām lietotnēm. Netiešā atsauce veidojas no noteikumu projekta 22. un 27. punkta kombinācijas.Anotācijā skaidrojums skatāms I sadaļas 2.punkta 2.7 apakšpunktā.  | Lūdzam skatīt noteikumu projekta 22. un 27.punktu un anotācijas I sadaļas 2.punkta 2.7. apakšpunktu.  |
| 18. | **Latvijas Pašvaldību savienība (02.01.2020)**Būtu vēlams atsevišķs skaidrojums, iespējams metodiskā materiāla veidā: 1. par 21. punkta principiem, | **Panākta vienošanās saskaņošanas procesā.**Noteikumu projektā tiešā atsauce uz piemērojamo standartu aizstāta ar netiešo atsauci. Lai nodrošinātu noteikumu projekta 22. punktā noteikto prasību ieviešanu, jāvadās pēc standarta, kurš nodrošina skaidrojumus.Ministru kabineta 21.09.2016. rīkojums Nr. 534 (prot. Nr. 46 35. §) “Par konceptuālo ziņojumu "Par Latvijas nacionālās standartizācijas sistēmas pilnveidošanu” nosaka visām ministrijām, izstrādājot normatīvos aktus vai izdarot grozījumus spēkā esošajos normatīvajos aktos, kuros izmantotas tiešās atsauces uz standartiem (obligāti piemērojamie standarti), izvērtēt iespējas aizstāt tās ar netiešajām atsaucēm (piemērojamie standarti).Ņemot vērā, situāciju, ka ir mainījies standarts kopš noteikumu Nr. 611, VARAM veido netiešas atsauces uz standartiem.Proti, uz noteikumu Nr. 611 apstiprināšanas brīdi 2018. gada 25. septembrī Direktīva 2016/2010 paredzēja nodrošināt tīmekļvietņu piekļūstamību atbilstoši Eiropas standarta EN 301 549 V1.1.2 (2015-04) “Eiropā piemērotas piekļūstamības prasības IKT produktu un pakalpojumu publiskajam iepirkumam” 9., 10. un 11. nodaļai. Noteikumi Nr. 611 nosaka tīmekļvietnes piekļūstamību nodrošināt atbilstoši Latvijas nacionālā standarta EN 301549:2017 “IKT produktu un pakalpojumu piekļūstamības prasības Eiropas publiskajos iepirkumos” 9., 10. un 11. nodaļai. Ar Eiropas Komisijas 2018. gada 20. decembra īstenošanas lēmums (ES) 2018/2048, par tīmekļvietņu un mobilo lietotņu saskaņoto standartu, kas izstrādāts Eiropas Parlamenta un Padomes Direktīvas (ES) 2016/2102 īstenošanas vajadzībām (turpmāk – Lēmums 2018/2048), Direktīvā 2016/2010 iekļautais Eiropas standarts EN 301 549 V1.1.2 (2015-04) tika aizstāts ar jaunāku Eiropas standarta versiju “EN 301 549 V2.1.2 (2018-08)” papildinot ar piekļūstamības prasībām mobilajām lietotnēm. Netiešā atsauce veidojas no noteikumu projekta 22. un 27. punkta kombinācijasAnotācijā skaidrojums skatāms 2.7 apakšpunktā.  | Lūdzam skatīt noteikumu projekta 22. un 27. punktu un anotācijas I sadaļas 2.punkta 2.7. apakšpunktu.  |
| 19. | **Latvijas Pašvaldību savienība (02.01.2020)**Papildus, vēlams sniegt plašāku skaidrojumu par Projekta 13.2.apakšpunktā ietverto prasību iesaistīt lietotājus, kas pašvaldības gadījumā ir visi novada iedzīvotāji un citi interesenti, tīmekļvietnes vai mobilās lietotnes projektēšanas un izstrādes procesā. Iespējams, ka būtu vēlams precizēt iesaistāmo lietotāju obligāto skaitu, izglītības līmeni vai sociālo statusu un sadarbības formātu, lai ilgtermiņā pašvaldības un to izveidotās iestādes nesaņemtu pārmetumus, ka veidojot tīmekļvietnes netiek nodrošināts Projekta 13.2.apakšpunktā minētais princips. | **Panākta vienošanās saskaņošanas procesā.**Noteikumu prasības nemainās, mainās juridiskā forma, kā tiek veidota atsauce uz standartiem. Noteikumu projektā tiešā atsauce uz piemērojamo standartu aizstāta ar netiešo atsauci. Lai nodrošinātu noteikumu projekta 13.punktā noteikto prasību ieviešanu, jāvadās pēc standarta, kurš nodrošina skaidrojumus.Netiešā atsauce veidojas no noteikumu projekta 13. un 27. punkta kombinācijasAnotācijā skaidrojums skatāms 2.3. apakšpunktā. | Lūdzam skatīt noteikumu projekta 13. un 27.punktu un anotācijas I sadaļas 2.punkta 2.3. apakšpunktu. |
| **18. punkts** |
| 20. | “17.1 Iestāde nodrošina tīkla plūsmas šifrēšanu starp attiecīgo serveri un tīmekļvietnes lietotāju.” | **Tieslietu ministrija (priekšlikums) (02.01.2020)**Iesakām precizēt projekta 2. punktā izteikto 17.1 punkta redakciju, papildinot to ar konkrētām tīkla plūsmas šifrēšanas prasībām, lai regulējums nebūtu vispārīgs, un, to piemērojot, nerastos papildu jautājumi par šifrēšanas metodēm. | **Nav ņemts vērā**Atbilstoši Ministru kabineta 2018. gada 25. septembra sēdes protokola Nr. 44 38.§ 3.5. apakšpunktā noteiktajam uzdevumam ar VARAM 2019. gada 29. jūlija rīkojumu Nr. 1-2/93 tika izveidota darba grupa, kuras uzdevums bija līdz 2019. gada 31. decembrim sagatavot priekšlikumus par tiešās pārvaldes iestāžu un pašvaldību domēnu un darbinieku elektroniskā pasta adrešu lietošanas kārtību (turpmāk – darba grupa). Darba grupa piedalījās pārstāvji no VARAM, Valsts kancelejas, Valsts valodas centra, Izglītības un zinātnes ministrijas, Kultūras ministrijas, Latvijas pašvaldību savienības, Ekonomikas ministrijas, Labklājības ministrijas, Valsts reģionālās attīstības aģentūras, Satiksmes ministrijas, Veselības ministrijas, Aizsardzības ministrijas, Finanšu ministrijas, Zemkopības ministrijas un valsts akciju sabiedrības “Tiesu namu aģentūra”.Atbilstoši darba grupas lēmumam, noteikumu projekts tiek papildināts ar prasību šifrēt tīkla plūsmas starp attiecīgo serveri un tīmekļvietnes lietotāju, nodrošinot TLS/SSL protokola sertifikāciju iestāžu tīmekļvietnēm. Sertifikācijas izmaksām nav būtiskas ietekmes uz iestāžu budžetu, jo sertifikācijai var izmantot pārlūkprogrammās un operētājsistēmās atzītus bezmaksas sertifikātus, piemēram, *Let’s Encrypt* un līdzvērtīgus. | “18. Iestāde nodrošina tīkla plūsmas šifrēšanu starp serveri un tīmekļvietnes lietotāju.”. |
| **20. punkts** |
| 21. | 19.8.2. par iestādes amatpersonām un darbiniekiem izmaksāto atalgojumu saskaņā ar Valsts un pašvaldību institūciju amatpersonu un darbinieku atlīdzības likumā noteikto kārtību; | **Iekšlietu ministrija (priekšlikums) (02.01.2020)**Papildināt projektu ar jaunu punktu, paredzot aizstāt Ministru kabineta 2018. gada 25. septembra noteikumu Nr. 611 “Kārtība, kādā iestādes ievieto informāciju internetā” 19.8.2. apakšpunktā vārdus “izmaksāto atalgojumu” ar vārdiem “noteikto atlīdzību”, ievērojot to, ka atalgojums (darba samaksa) ir tikai viens no atlīdzības veidiem, un nodrošinot regulējuma atbilstību Valsts un pašvaldību institūciju amatpersonu un darbinieku atlīdzības likuma 3.panta 9.2 daļas un vienpadsmitās daļas, un saskaņā ar to izdoto Ministru kabineta 2016. gada 12. aprīļa noteikumu Nr. 225 “Kārtība, kādā tiek publiskota informācija par amatpersonu (darbinieku) atlīdzības noteikšanas kritērijiem un darba samaksas apmēru sadalījumā pa amatu grupām” prasībām. | **Ņemts vērā** | “20.8.2. par iestādes amatpersonām un darbiniekiem noteikto atlīdzību un izmaksāto darba samaksu saskaņā ar Valsts un pašvaldību institūciju amatpersonu un darbinieku atlīdzības likumā noteikto kārtību;”Lūdzam skatīt anotācijas I sadaļas 2.punkta 2.6. apakšpunktu. |
| **26. punkts** |
| 22. | 6. Izteikt 27. punktu šādā redakcijā: “27. Nodrošinot piekļūstamības prasību īstenošanas uzraudzību: 27.1. iestāde:27.1.1. vienu reizi gadā līdz tekošā kalendārā gada 22. decembrim veic izlasē iekļauto iestāžu tīmekļvietņu un mobilo lietotņu vienkāršoto izvērtēšanu saskaņā ar šo noteikumu 21. punktu, 27.2.2. apakšpunktu un 4. pielikumu;27.1.2. sev piederošajās tīmekļvietnēs un mobilajās lietotnēs publicē un uztur aktuālu piekļūstamības paziņojumu saskaņā ar šo noteikumu 5. pielikumu;27.1.3. saskaņā ar šo noteikumu 6. pielikumu vienu reizi gadā līdz tekošā kalendārā gada 30. jūnijam sniedz informāciju Vides aizsardzības un reģionālās attīstības ministrijai (turpmāk – ministrija) par šo noteikumu 27.2.1. apakšpunkta izpildi;27.1.4. pēc ministrijas pieprasījuma sniedz informāciju, kas nepieciešama šo noteikumu 27.2. apakšpunkta izpildei.27.2. ministrija:27.2.1. izveido un uztur iestāžu tīmekļvietņu un mobilo lietotņu sarakstu;27.2.2. vienu reizi gadā līdz tekošā kalendārā gada 31. decembrim sadarbībā ar nevalstiskajām organizācijām šo noteikumu 1. pielikumā noteiktajā kārtībā nosaka iestāžu tīmekļvietņu un mobilo lietotņu vienkāršotās un padziļinātās izvērtēšanas izlases kopas nākamajam gadam un informē izlasē iekļautās iestādes;27.2.3. vienu reizi gadā līdz tekošā kalendārā gada 22. decembrim nodrošina tīmekļvietņu un mobilo lietotņu padziļinātu izvērtēšanu saskaņā ar šo noteikumu 21. punktu, 27.2.2. apakšpunktu un 2. pielikumā noteikto kārtību;27.2.4. vienu reizi trijos gados nodrošina ziņošanu Eiropas Komisijai par piekļūstamības prasībām saskaņā ar šo noteikumu 3. pielikumu. | **Iekšlietu ministrija** **(02.01.2020)**Ņemot vērā valsts un pašvaldību iestāžu tīmekļvietņu vienotās platformas ieviešanu, nepieciešams arī precizēt projekta 6.punkta nosacījumus attiecībā uz piekļūstamības prasību īstenošanas uzraudzību, nosakot kuras no grozījumu redakcijā noteiktajām noteikumu Nr.611 27.1.apakšpunkta prasībām un kādā apjomā īsteno katra iestāde autonomi, bet kuras - nodrošina vienotās platformas izveidotājs un uzturētājs. Piemēram, ir apšaubāmi vai iestāde, kas nav atbildīga un tehniski neuztur tīmekļvietni, var autonomi kompetentā veidā veikt noteikumu Nr.611 27.1.1.apakšpunktā minēto vienkāršoto izvērtēšanu bez tīmekļvietnes uzturētāja, kā arī būt atbildīga kā par piekļūstamības prasību izpildi, tā arī par to novērtējumu. | **Panākta vienošanās saskaņošanas procesā.**Lēmums 2018/1524 nosaka veikt tīmekļvietņu vienkāršoto izvērtēšanu ikgadēji. TVP satura vadības sistēma izveidota atbilstoši piekļūstamības prasībām, kas ir tehniski programmējamas, piemēram burtu palielināšanā un samazināšana, pareizas satura daļu struktūras ieprogrammēšanā, lai ekrānlasītāji var nolasīt pareizā secībā, pogu izvietojums un noformējums utt.Taču daļa piekļūstamības prasību attiecas tieši uz saturu, kas tiek pilnveidots, piemēram, tīmekļvietnē tiek ievietotas jaunas bildes, jauni video, jauns tekstuālais saturs, jauni dokumenti utt. Tādējādi tie kritēriji, kas attiecas uz programmējamo sadaļu, piemēram, iespēja palielināt vai samazināt burtus, ikgadējā izvērtējumā atkārtoti jāatzīmē kā piekļūstami, taču kritēriji, kas attiecas uz saturu, kas mainās, atkārti jāizvērtē. Izvērtēšanas apjoms ir mazs un to var veikt ar saviem resursiem. VARAM tīmekļvietnē ir izveidota sadaļa “Tīmekļvietņu un mobilo lietotņu piekļūstamība” <http://www.varam.gov.lv/lat/darbibas_veidi/e_parv/timeklvietnu_un_mobilo_lietotnu_pieklustamiba/> . Šājā sadaļā pieejamas vadlīnijas vienkāršotajai tīmekļvietņu izvērtēšanai, kuras soli pa solim spēj izpildīt jebkurš iestādes darbinieks, kura datorprasmes ir lietotāja līmenī (papildus kompetences, kas izvērtējuma laikā nepieciešamas ir jāpiemīt jebkuram sabiedrisko attiecību jomas un IKT jomas darbiniekam).Lūdzam skatīt vadlīnijas, lai pārliecinātos, kādas darbības jāveic izvērtējuma gaitā.  | Lūdzam skatīt noteikumu projekta 26. punktu un attiecīgi anotācijas I sadaļas 2.punkta, kā arī 2.11. apakšpunktu un VII sadaļu un attiecīgi anotācijas I sadaļas 2.punkta 2.13.  apakšpunktu. |
| 23. | **Iekšlietu ministrija** **(02.01.2020)**Nepieciešams precizēt projekta 6.punktā iekļautā noteikumu Nr.611 27.1.3.apakšpunkta redakciju attiecībā uz to, kāda informācija iestādei jāsniedz Vides aizsardzības un reģionālās attīstības ministrijai. No tiesību normas izriet, ka iestādei jāatskaitās par noteikumu Nr.611 27.2.1.apakšpunkta izpildi, bet attiecīgā tiesību norma nosaka Vides aizsardzības un reģionālās attīstības ministrijas pienākumus. | **Ņemts vērā**Jautājumu par tīmekļvietņu saraksta veidošanu noteikumu projekta 27.1.3. apakšpunkts tiek svītrots, jo tīmekļvietņu un mobilo lietotņu sarakstu plānots veidot Valsts informācijas resursu, sistēmu un sadarbspējas informācijas sistēmā (VIRSIS), kur tiks uzkrāta valsts pārvaldes Informācijas un komunikāciju tehnoloģiju pārvaldībai un valsts pārvaldes pakalpojumu pārvaldībai nepieciešamā informācija. |  |
| 24. | **Tieslietu ministrija****(02.01.2020)**Projekta 6. punktā izteiktais 27.1.3. apakšpunkts paredz, ka iestāde saskaņā ar šo noteikumu 6. pielikumu vienu reizi gadā līdz tekošā kalendārā gada 30. jūnijam sniedz informāciju Vides aizsardzības un reģionālās attīstības ministrijai par šo noteikumu 27.2.1. apakšpunkta izpildi, norādot saīsinājumu attiecībā uz Vides aizsardzības un reģionālās attīstības ministriju. Vēršam uzmanību, ka Ministru kabineta 2018. gada 25. septembra noteikumu Nr. 611 "Kārtība, kādā iestādes ievieto informāciju internetā" 29. punkts noteic, ka Atvērto datu portāls ir valsts informācijas sistēma, kuras pārzinis ir Vides aizsardzības un reģionālās attīstības ministrija (turpmāk – pārzinis) un turētājs ir Valsts reģionālās attīstības aģentūra, attiecīgi turpmāk tekstā attiecībā uz Vides aizsardzības un reģionālās attīstības ministriju lietojot saīsinājumu “pārzinis”. Ņemot vērā minēto lūdzam izvērtēt norādītos saīsinājumus, lai normatīvā akta teksts būtu skaidrs un vienveidīgs.  | **Ņemts vērā**Jautājumu par tīmekļvietņu saraksta veidošanu noteikumu projekta 27.1.3. apakšpunkts tiek svītrots, jo tīmekļvietņu un mobilo lietotņu sarakstu plānots veidot Valsts informācijas resursu, sistēmu un sadarbspējas informācijas sistēmā (VIRSIS), kur tiks uzkrāta valsts pārvaldes Informācijas un komunikāciju tehnoloģiju pārvaldībai un valsts pārvaldes pakalpojumu pārvaldībai nepieciešamā informācija. |  |
| 25. | **Tieslietu ministrija****(02.01.2020)**Norādām uz nepieciešamību precizēt vai skaidrot projekta 6. punktā izteikto 27.1.3. apakšpunktu, kurā iestādēm lūgts sniegt informāciju par projekta 6. punktā izteiktā 27.2.1. apakšpunkta izpildi, ja 27.2. apakšpunkta izpilde ir noteikta Vides aizsardzības un reģionālās attīstības ministrijai.  | **Ņemts vērā**Jautājumu par tīmekļvietņu saraksta veidošanu noteikumu projekta 27.1.3. apakšpunkts tiek svītrots, jo tīmekļvietņu un mobilo lietotņu sarakstu plānots veidot Valsts informācijas resursu, sistēmu un sadarbspējas informācijas sistēmā (VIRSIS), kur tiks uzkrāta valsts pārvaldes Informācijas un komunikāciju tehnoloģiju pārvaldībai un valsts pārvaldes pakalpojumu pārvaldībai nepieciešamā informācija. |  |
| 26. | **Tieslietu ministrija (priekšlikums) (02.01.2020)**Lūdzam precizēt projekta 6. punktā izteikto 27.1.1. apakšpunktu, jo nav saprotams, kā veikt izvērtējumu “Saskaņā ar 21. punktu”, jo 21. punktā aprakstīti principi, kas jāievēro tīmekļa vietnes un mobilās lietotnes piekļūstamības nodrošināšanai, nevis izvērtēšanai.  | **Daļēji ņemts vērā**Noteikumu prasības nemainās, mainās juridiskā forma, kā tiek veidota atsauce uz standartiem. Noteikumu projektā tiešā atsauce uz piemērojamo standartu aizstāta ar netiešo atsauci. Lai nodrošinātu noteikumu projekta 13.punktā noteikto prasību ieviešanu, jāvadās pēc standarta, kurš nodrošina skaidrojumus.Netiešā atsauce veidojas no noteikumu projekta 13. un 27. punkta kombinācijasAnotācijā skaidrojums skatāms I sadaļas 2.punkta 2.3. apakšpunktā. | Lūdzam skatīt noteikumu projekta 13. un 27. punktu un anotācijas I sadaļas 2.punkta 2.3. apakšpunktu |
| 27. | **Tieslietu ministrija (priekšlikums) (02.01.2020)**Lūdzam precizēt projekta 6. punktā izteikto 27.2.2. apakšpunktu, nosakot ātrāku termiņu, kad tiek noteiktas iestāžu tīmekļvietnes un mobilo lietotņu izlases saraksts, kurām nākamajā gadā jāveic vienkāršotā un padziļinātā izvērtēšana. Vēršam uzmanību, ka projekta 10. punktā izteiktajā 4. pielikuma “Piekļūstamības paziņojuma veidošanas un publicēšanas kārtība” 2.3. apakšpunkts nosaka neatkarīga ārēja auditora sniegtu izvērtējumu par atbilstību šo noteikumu 21. punkta prasībām. Norādām, ka neatkarīga ārējā auditora piesaiste iestādei radīs papildu izmaksas, bet 31. decembrī iestādēm jau ir sastādīts izmaksu budžets nākamajam gadam. | **Ņemts vērā**Neatkarīga auditora piesaiste nav obligāta, bet iestāde var piesaistīt neatkarīgu auditoru, šeit mēs nevēlamies likt ierobežojumus. | Lūdzam skatīt 4. pielikumu |
| 28. | **Tieslietu ministrija (priekšlikums) (02.01.2020)**Projekta anotācijas II sadaļas 2. punktā norādīts, ka "Iestādei atbilstoši izvērtēšanas periodiem (vienu reizi gadā, noteiktai izlasei) jāveic tīmekļvietņu un mobilo lietotņu vienkāršots izvērtējums – pašvērtējums par atbilstību piekļūstamības prasībām. Vides aizsardzības un reģionālās attīstības ministrija ir izstrādājusi vienkāršotās izvērtēšanas metodiku, ko iesaka izmantot iestādēm, taču iestādes var izmantot citu izvērtēšanas pieeju, nodrošinot līdzvērtīgu izvērtēšanu." **Savukārt projekta 6. punktā izteiktajā 27.1.1. apakšpunktā šāda iespēja netiek paredzēta, kas ir pretrunā ar iepriekšējo anotācijas citējumu**. Taču projekta 10. punktā izteiktais 4. pielikuma 3. punkts noteic, ka iestāde pieņem lēmumu par metodes izvēli tīmekļvietņu un mobilo lietotņu vienkāršotās izvērtēšanas veikšanai, nodrošinot atbilstību šo noteikumu prasībām. Aicinām izvērtēt, vai projektu nepieciešams papildināt, nosakot, ka iestādei ir iespēja izvēlēties alternatīvu izvērtējuma veikšanas metodi. | **Ņemts vērā**Noteikumu projekta 26.1.1.apakšpunkts nosaka iestādēm pienākumu veikt vienkāršoto tīmekļvietņu izvērtēšanu (mobilās lietotnes vērtēs VARAM koordinētā veidā). Izvērtēšanas veids ir vienkāršotā veidā (no standarta atlasīta kritēriju kopa – minimālais izvērtēšanas apjoms, kurus izvērtējot var secināt, kādā līmenī kopumā ir piekļūstama tīmekļvietne, noteikts 4.pielikumā) jāizvērtē tīmekļvietnes atbilstība piekļūstamības prasībām, noteiktam standartam, uz ko netieša atsauce ir noformulēta noteikumu 22.punktā (jāizvērtē atbilstība noteiktajam standartam). Savukārt 26.2.1. apakšpunkts nosaka, ka vienkāršotā izvērtēšana jāveic nevis visām tīmekļvietnēm, bet noteiktai izlasei, ko ikgadēji veido VARAM.VARAM nenosaka ar kādu izvērtēšana metodi iestādēm jāveic šī vienkāršotā izvērtēšana, nenosakot vai vērtējumu jāveic pašiem vai jāpiesaista auditori vai tas tiek organizēts resoriski. Lai sniegtu atbalstu iestādēm, VARAM tīmekļvietnē ir izveidota sadaļa “Tīmekļvietņu un mobilo lietotņu piekļūstamība” <http://www.varam.gov.lv/lat/darbibas_veidi/e_parv/timeklvietnu_un_mobilo_lietotnu_pieklustamiba/> . Sājā sadaļā pieejamas vadlīnijas vienkāršotajai tīmekļvietņu izvērtēšanai, kuras soli pa solim spēj izpildīt jebkurš iestādes darbinieks, kura datorprasmes ir lietotāja līmenī (papildus kompetences, kas izvērtējuma laikā nepieciešamas ir jāpiemīt jebkuram sabiedrisko attiecību jomas un IKT jomas darbiniekam).Anotācija precizēta. | Lūdzam skatīt anotācijas II. sadaļu |
| 29. | **Zemkopības ministrija****(02.01.2020)**Lūdzam projekta 6.punktā (27.2.) precizēt terminoloģiju vārdam “ministrija”, jo nav viennozīmīgi identificējums vai ir norādīta nozares ministrija vai VARAM. | **Ņemts vērā**Pēc sākotnējā redakcijā iekļautā apakšpunkta izslēgšanas, precizēts saīsinājums.  | “26.1.3. pēc Vides aizsardzības un reģionālās attīstības ministrijas (turpmāk – ministrija) pieprasījuma sniedz informāciju, kas nepieciešama šo noteikumu 26.2. apakšpunkta izpildei.” |
| 30. | **Zemkopības ministrija****(02.01.2020)**ZM lūdz saturiski uzlabot jaunās redakcijas 27.1.1. apakšpunktā izteikto sasaisti ar 27.2.2. apakšpunktu:27.punkta redakcijā 27.1.1.punktā minēts, ka iestāde vienu reizi gadā līdz tekošā kalendārā gada 22.decembrim veic izlasē iekļauto iestāžu tīmekļvietņu un mobilo lietotņu vienkāršoto izvērtēšanu, tostarp saskaņā ar noteikumu 27.2.2. apakšpunktu un 4.pielikumu.Saskaņā ar noteikumu jaunās redakcijas 57.1.punktu iestādei tīmekļvietnes izvērtēšana jāveic līdz 2020.gada 31.decembrim. Savukārt ministrija saskaņā ar 27.2.2. apakšpunktu nosaka iestāžu tīmekļvietņu izvērtēšanas kopas nākamajam gadam līdz tekošā kalendārā gada 31.decembrim. Iestādei nav iespējams šogad izpildīt tīmekļvietnes vienkāršotās izvērtēšanas pienākumu, jo projektā ministrijai nav paredzēts noteikt izlases kopas 2020.gadam.Vai arī iestādei patstāvīgi jāveic 27.2.2.noteiktais? | **Ņemts vērā**Noteikumu projekta 26.1.1. apakšpunkts nosaka vienkāršoto izvērtējumu veikt vienu reizi gadā, savukārt 26.2.1. apakšpunkts nosaka, ka šo izvērtējumu jāveic noteiktai izlasei, ko nosaka VARAM. Savukārt 64.1. apakšpunkts nosaka, ka pirmajā izvērtēšanas periodā (61.1. punkts nosaka periodu) iestādēm veikt vienkāršoto visu tīmekļvietņu izvērtējumu par atbilstību piekļūstamības prasībām. Mobilās lietotnes iestādei pašai nav jāvērtē. 64.2.apakšpunkts nosaka, kārtību, kāda būs parastā ikgadējā izvērtēšana, sākot no otrā perioda, kad VARAM noteiks izlasi, kas jāvērtē. Noslēguma jautājumi attiecībā uz uzraudzības pieeju ir precizēti un skaidroti anotācijā. | “64.2. otrajā un turpmākajos izvērtēšanas periodos sākot no 2022. gada veic vienu reizi gadā.” |
| 31. | **Izglītības un zinātnes ministrija****(02.11.2020.)**Lūdzam grozījumos precizēt 27.1.3. apakšpunkta redakciju, paredzot izņēmumu attiecībā uz valsts informācijas sistēmām, jo par valsts informācijas sistēmām dati ir pieejami Valsts informācijas sistēmu reģistrā vai VIRSIS sistēmā, tāpēc nav nepieciešama šo datu atkārtota iesniegšana. | **Ņemts vērā**Jautājumu par tīmekļvietņu saraksta veidošanu noteikumu projekta 27.1.3. apakšpunkts tiek svītrots, jo tīmekļvietņu un mobilo lietotņu sarakstu plānots veidot Valsts informācijas resursu, sistēmu un sadarbspējas informācijas sistēmā (VIRSIS), kur tiks uzkrāta valsts pārvaldes Informācijas un komunikāciju tehnoloģiju pārvaldībai un valsts pārvaldes pakalpojumu pārvaldībai nepieciešamā informācija. |  |
| **27. punkts**  |
| 32. | 9. Papildināt noslēguma jautājumus ar 54., 55., 56., 57., 58., 59., 60. un 61. punktu šādā redakcijā:“54. Šo noteikumu 27.2.3. apakšpunktā noteiktā izvērtējuma:54.1. pirmais tīmekļvietņu izvērtēšanas periods ir no 2020. gada 1. janvāra līdz 2021. gada 22. decembrim;54.2. pirmais mobilo lietotņu izvērtēšanas periods ir no 2021. gada 23. jūnija līdz 2021. gada 22. decembrim. 55. Šo noteikumu 27.2.2. apakšpunktā noteikto izlases kopu pirmajam padziļinātās tīmekļvietņu un mobilo lietotņu izvērtēšanas periodam saskaņā ar 27.2.3. apakšpunktu nosaka līdz 2020. gada 23. jūnijam. 56. Šo noteikumu 27.2.4. apakšpunktā noteiktais ziņojums pirmo reizi jāiesniedz līdz 2021. gada 23. decembrim. 57. Šo noteikumu 27.1.1. apakšpunktā noteikto izvērtējumu:57.1. pirmajā izvērtēšanas periodā visām iestādes īpašumā esošajām tīmekļvietnēm veic par periodu no 2020. gada 1. janvāra līdz 2020. gada 31. decembrim;57.2. pirmajā izvērtēšanas periodā visām iestādes īpašumā esošajām mobilajām lietotnēm veic periodā no 2021. gada 23. jūnija līdz 2021. gada 22. decembrim;57.3. trešajā un turpmākajos izvērtēšanas periodos tīmekļvietņu un mobilo lietotņu izvērtējumu atbilstoši 27.2.1. un 27.2.3. apakšpunkta prasībām sākot no 2022. gada veic vienu reizi gadā. 58. Šo noteikumu 27.1.2. apakšpunkts stājas spēkā:58.1. tīmekļvietnēm no 2021. gada 1. janvāra;58.2. mobilajām lietotnēm no 2022.gada 1. janvāra. 59. Ja iestādei tiek mainīts nosaukums, tad šo noteikumu 43., 44. un 45. punktā noteikto iestāde izpilda 3 mēnešu laikā kopš lēmuma pieņemšanas vai normatīvā akta spēkā stāšanās, kas nosaka iestādes nosaukuma maiņu, saglabājot līdzšinējo oficiālās tīmekļvietnes domēnu vismaz 3 gadus. 60. Šo noteikumu 27.1.3. apakšpunktā noteikto informāciju iestādes pirmo reizi ministrijai iesniedz līdz 2021. gada 30. jūnijam. 61. Ministrija iesaka nacionālajai standartizācijas institūcijai to standartu sarakstu, kurus var piemērot šo noteikumu prasību izpildei (turpmāk – piemērojamie standarti). Nacionālā standartizācijas institūcija publicē savā tīmekļvietnē sarakstu ar piemērojamiem standartiem, kas adaptēti nacionālo standartu statusā.” | **Ekonomikas ministrija****(02.01.2020.)**Lai nodrošinātu vienotu pieeju normatīvajā regulējumā, lūdzam precizēt Projekta 9.punktu izsakot 61.punktu šādā redakcijā:“61. Ministrija iesaka nacionālajai standartizācijas institūcijai to standartu sarakstu, kurus var piemērot šo noteikumu prasību izpildei (turpmāk – piemērojamie standarti). Nacionālā standartizācijas institūcija publicē savā tīmekļvietnē sarakstu ar piemērojamiem standartiem.” | **Ņemts vērā**Tā kā noteikumu projekts tika pārrakstīts no jauna, vēloties iespējami saglabāt spēkā esošā normatīvā akta numerāciju cik iespējams, tika izveidota redakcija vienā noteikumu punktā. | “27. Lai nodrošinātu šo noteikumu 13. un 22. punktā minēto principu un prasību ieviešanu, ministrija iesaka nacionālajai standartizācijas institūcijai to standartu sarakstu, kurus var piemērot šo noteikumu prasību izpildei (turpmāk – piemērojamie standarti), ko Nacionālā standartizācijas institūcija publicē savā tīmekļvietnē. Tīmekļvietne un mobilā lietotne, kas atbilst piemērojamos standartos vai to daļās iekļautajām prasībām, uzskatāma par atbilstošām šo noteikumu 13. un 22. punktā minētajiem principiem un prasībām, kuras aptver šie standarti vai to daļas.” |
| 33. | **Ekonomikas ministrija****(02.01.2020)**[3] Norādām, ka saskaņā ar Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 115.punktu “Noslēguma jautājumos nosaka pārejas kārtību no pastāvošā tiesiskā regulējuma uz jauno tiesisko regulējumu. Noslēguma jautājumos neietver normas, kas darbojas pastāvīgi.”Līdz ar to lūdzam Projekta 9.punktā iekļauto papildinājumu ar 61.punktu pārcelt uz citu Projekta Nodaļu. | **Ņemts vērā**Tā kā noteikumu projekts tika pārrakstīts no jauna, vēloties iespējami saglabāt spēkā esošā normatīvā akta numerāciju cik iespējams, tika izveidota redakcija vienā noteikumu punktā. | “27. Lai nodrošinātu šo noteikumu 13. un 22. punktā minēto principu un prasību ieviešanu, ministrija iesaka nacionālajai standartizācijas institūcijai to standartu sarakstu, kurus var piemērot šo noteikumu prasību izpildei (turpmāk – piemērojamie standarti), ko Nacionālā standartizācijas institūcija publicē savā tīmekļvietnē. Tīmekļvietne un mobilā lietotne, kas atbilst piemērojamos standartos vai to daļās iekļautajām prasībām, uzskatāma par atbilstošām šo noteikumu 13. un 22. punktā minētajiem principiem un prasībām, kuras aptver šie standarti vai to daļas.” |
| 34. | **Latvijas Pašvaldību savienība****(02.01.2020)**Lūdzam sniegt skaidrojumu par termiņiem, kuri minēti Noteikumu noslēguma jautājumu 54.līdz 60.punktos. | **Ņemts vērā*** 61. punkts nosaka 26.2.2. apakšpunktā noteiktā padziļinātā izvērtējuma, ko veiks VARAM, izvērtēšanas periodus, jo pirmais periods ir divi gadi, turpmākie ir ikgadēji periodi.
* 62.punkts nosaka, termiņu, kad VARAM pirmo reizi jāveic izlases veidošana padziļinātajam izvērtējuma, ko veic VARAM (saistīts ar to, ka pirmais izvērtēšanas periods ir 2 gadi). 26.2.1. apakšpunkts nosaka ikgadēju nosacījumu VARAM veidot izlasi.
* 63. punkts nosaka, kurā brīdī VARAM jāsagatavo un Eiropas komisijai jāiesniedz ziņojums par Direktīvas (2016/2010) ieviešanas progresu.
* 64.punkts nosaka, ka pirmajā izvērtēšanas periodā visām iestādēm ir jāveic vienkāršotā izvērtēšana visām īpašumā esošajām tīmekļvietnēm (atšķirīgi periodi). Mērķis ir analizēt informāciju piekļūstamības paziņojumu, publicēšanai, tam nepieciešams izvērtējums. Sākot no 2 perioda izvērtējumi notiek atbilstoši pamatprasībai 26.1.1. apakšpunktā, kas nosaka, ka ikgadēji vienkāršotā izvērtēšana jāveic tām tīmekļvietnēm un mobilajām lietotnēm, ko VARAM iekļaus konkrētā izlasē ikgadēji
* 65.punkts nosaka, kad pirmo reizi visās tīmekļvietnēs ir jābūt publicētam piekļūstamības paziņojumam (pamatprasība 26.1.2. apakšpunktā).
* 66. punkts nosaka pārejas periodu oficiālās tīmekļvietnes domēna pārveidošanai, ja iestādei mainās nosaukums (lūdzam skatīt skaidrojumu anotācijas 2. apakšpunktā).
 | Anotācija papildināta. Lūdzam skatīt anotācijas I sadaļas 2.punkta 2.11. un 2.14. apakšpunktu |
| 35. | **Latvijas Pašvaldību savienība****(02.01.2020)**Projekta 57.1 un 57.2.apakšpunktā minēti pirmie izvērtēšanas periodi un Projekta 57.3.apakšpunktā minēts trešais un turpmākie izvērtēšanas periodi, kas rada neskaidrības par otrā izvērtēšanas perioda sākuma un noslēguma termiņiem. | **Ņemts vērā** | “64.2. otrajā un turpmākajos izvērtēšanas periodos sākot no 2022. gada veic vienu reizi gadā” |
| 36. | **Tieslietu ministrija (priekšlikums) (02.01.2020)**Lūdzam precizēt projekta 9. punktā izteikto 57.1. apakšpunktu, kas nosaka 27.1.1. apakšpunktā noteikto vienkāršoto izvērtējumu veikt par periodu no 2020. gada 1. janvāra līdz 31. decembrim. Novērtējuma laikā jāsagatavo piekļūstamības paziņojums, projekta 10. punktā izteiktajā 4. pielikumā noteiktajā kārtībā un tam jābūt balstītam uz dokumentāliem apliecināmiem dokumentiem, kur viens no tiem ir ministrijas nodrošināts padziļināts izvērtējums. Vai padziļinātais izvērtējums visām vietnēm tiek plānots norādītajā periodā (līdz 2021. gada 22. decembrim), ja projekta 10. punktā izteiktais 4. pielikums paredz, ka paziņojumam jābūt balstītam uz ministrijas nodrošinātu padziļinātu izvērtējumu. | **Ņemts vērā**Pielikumā Nr. 5 precizēts formulējums. Piekļūstamības paziņojumam jābūt balstītam uz dokumentāli apstiprinātu izvērtējumu. Iestādēm tiek prasīts veikt vienkāršoto izvērtējumu, taču nav liegts arī piesaistīt ārēju auditoru. Turklāt VARAM veic padziļināto izvērtējumu un tā rezultātus, ziņojumu par izvērtējumu nodos iestādei darbam un to būs iespējams arī izmantot par dokumentālu pamatojumu atjaunot piekļūstamības paziņojumu. | Lūdzam skatīt 5.pielikumu |
| 37. |  | **Ekonomikas ministrija****(02.01.2020)**[2] Norādām, ka Ministru kabineta 2016. gada 21. septembra rīkojums Nr.534 “Par konceptuālo ziņojumu “Par Latvijas nacionālās standartizācijas sistēmas pilnveidošanu”” Konceptuālais ziņojums paredz, ka netiešo atsauču uz standartiem (piemērojamo standartu) piemērošanas gadījumā normatīvajā aktā ir iekļaujami šādi būtiski elementi – būtisko prasību uzskaitījums, atbilstības prezumpcijas klauzula un piemērojamo standartu publicēšanas kārtība. Ņemot vērā, ka Projektā nav iekļauta atbilstības prezumpcijas klauzula, kura Projektā būtu iekļaujama secīgi pēc Projekta punkta par piemērojamo standartu sarakstu, lūdzam papildināt Projektu ar jaunu punktu šādā redakcijā:“Oficiālā tīmekļvietne un mobilā lietotne, kas atbilst piemērojamos standartos vai to daļās iekļautajām prasībām, uzskatāma par atbilstošām tām šo noteikumu 13. un 21.punktā minētām prasībām, kuras aptver šie standarti vai to daļas.” | **Ņemts vērā**Tā kā noteikumu projekts tika pārrakstīts no jauna, vēloties iespējami saglabāt spēkā esošā normatīvā akta numerāciju cik iespējams, tika izveidota redakcija vienā noteikumu punktā. | “27. Lai nodrošinātu šo noteikumu 13. un 22. punktā minēto principu un prasību ieviešanu, ministrija iesaka nacionālajai standartizācijas institūcijai to standartu sarakstu, kurus var piemērot šo noteikumu prasību izpildei (turpmāk – piemērojamie standarti), ko Nacionālā standartizācijas institūcija publicē savā tīmekļvietnē. Tīmekļvietne un mobilā lietotne, kas atbilst piemērojamos standartos vai to daļās iekļautajām prasībām, uzskatāma par atbilstošām šo noteikumu 13. un 22. punktā minētajiem principiem un prasībām, kuras aptver šie standarti vai to daļas.” |
| **50. punkts** |
| 38. | 50.1. konsultatīvo un tehnoloģisko atbalstu datu importa un migrācijas veikšanai;50.2. lietotāju atbalstu;50.3. problēmu un incidentu risināšanu;50.4. drošības prasību uzturēšanu un izpildes uzraudzību | **Valsts kanceleja****(25.03.2020.)**Lūdzam papildināt noteikumu projektu ar 50.5. apakšpunktu šādā redakcijā:“50.5. TVP administrēšanu.” | **Ņemts vērā** | “50.5. TVP administrēšanu.” |
| **52. punkts** |
| 39. | 52. Valsts vai pašvaldības iestāde, kura vēlas savu tīmekļvietni izvietot TVP, iesniedz iesniegumu Valsts kancelejā, norādot iestādes kontaktpersonu. Valsts kanceleja izvērtē pieprasījumu un apstiprināšanas gadījumā nosūta to VRAA, kas nodrošina piekļuvi TVP. | **Valsts kanceleja****(25.03.2020.)**Lūdzam izteikt noteikumu projekta 52.punktu šādā redakcijā: “52. Valsts vai pašvaldības iestāde, kura vēlas savu tīmekļvietni izvietot TVP, aizpilda pieteikuma formu, kas pieejama www.mk.gov.lv, un iesniedz dokumenta veidā Valsts kancelejā. Valsts kanceleja izvērtē pieteikumu un apstiprināšanas gadījumā nosūta to VRAA, kas nodrošina piekļuvi TVP.” | **Ņemts vērā** | “52. Valsts vai pašvaldības iestāde, kura vēlas savu tīmekļvietni izvietot TVP, aizpilda pieteikuma formu, kas pieejama www.mk.gov.lv, un iesniedz dokumenta veidā Valsts kancelejā. Valsts kanceleja izvērtē pieteikumu un apstiprināšanas gadījumā nosūta to VRAA, kas nodrošina piekļuvi TVP.” |
| 40. | 61.1. pirmais tīmekļvietņu izvērtēšanas periods ir no 2020. gada 1. janvāra līdz 2021. gada 1. novembrim; | **Latvijas Pašvaldību savienība****(priekšlikums) (25.03.2020)**Rosinām punktā 61.1. izslēgt no teksta vārdus “no 2020. gada 1. janvāra”, jo izvērtēšanu nevar veikt ar atpakaļejošu datumu. | **Ņemts vērā** | “61.1. pirmais tīmekļvietņu izvērtēšanas periods ir līdz 2021. gada 1. novembrim;” |
| **Pielikumi**  |
| 41. | Pielikumi | **Latvijas Pašvaldību savienība****(02.01.2020)**Būtu vēlams atsevišķs skaidrojums, iespējams metodiskā materiāla veidā: 2. par to kā var nodrošināt 3.pielikumā minēto lietotāju piekļūstamības īpašo vajadzību ievērošanu, kā tas izpaudīsies mājas lapas darbībā. | **Ņemts vērā**4. pielikumā noteikti piekļūstamības prasību pamatkritēriji, kas ir jāizvērtē vērtējot atbilstību piekļūstamības prasībām, formulēti no lietotāju viedokļa – proti , kādas ir lietotāju vajadzības izejot no biežāk sastopamo veselības problēmu klāsta. Piekļūstamības standarta kritēriji ir balstīti uz lietotāju vajadzībām. VARAM nevēlas ierobežot iestādes par metožu izvēli atbilstības piekļūstamības prasībām izvērtēšanai, ne arī padarīt stingrākas Lēmuma 2016/2102 prasības, kas ir tieši pildāmas. Lai sniegtu atbalstu iestādēm, VARAM tīmekļvietnē ir izveidota sadaļa “Tīmekļvietņu un mobilo lietotņu piekļūstamība” http://www.varam.gov.lv/lat/darbibas\_veidi/e\_parv/timeklvietnu\_un\_mobilo\_lietotnu\_pieklustamiba/ . Sājā sadaļā pieejamas vadlīnijas vienkāršotajai tīmekļvietņu izvērtēšanai, kuras soli pa solim spēj izpildīt jebkurš iestādes darbinieks, kura datorprasmes ir lietotāja līmenī (papildus kompetences, kas izvērtējuma laikā nepieciešamas ir jāpiemīt jebkuram sabiedrisko attiecību jomas un IKT jomas darbiniekam). | Lūdzam skatīt 4. pielikumu. |
| 42. | 4.pielikums3. Iestāde pieņem lēmumu par metodes izvēli tīmekļvietņu un mobilo lietotņu vienkāršotās izvērtēšanas veikšanai, nodrošinot atbilstību šo noteikumu prasībām.”. | **Iekšlietu ministrija** **(02.01.2020)**Projekta 4.pielikuma 3.punkts nosaka, ka vienkāršotās izvērtēšanas ietvaros “Iestāde pieņem lēmumu par metodes izvēli tīmekļvietņu un mobilo lietotņu vienkāršotās izvērtēšanas veikšanai, nodrošinot atbilstību šo noteikumu prasībām”.Lai nodrošinātu atbilstošu, skaidru un viennozīmīgu prasību piemērošanu, lūdzam projektā iekļaut prasības vienkāršotās izvērtēšanas veikšanai vai arī norādīt iespējamās izvēles metodes un tās aprakstīt. Pretējā gadījumā nav saprotams par kādām metodēm ir runa un kādas prasības piemērojamas tīmekļvietnes izvērtēšanai. | **Ņemts vērā**4. pielikumā noteikti piekļūstamības prasību pamatkritēriji, kas ir jāizvērtē vērtējot atbilstību piekļūstamības prasībām, formulēti no lietotāju viedokļa – proti, kādas ir lietotāju vajadzības izejot no biežāk sastopamo veselības problēmu klāsta. Piekļūstamības standarta kritēriji ir balstīti uz lietotāju vajadzībām. VARAM nevēlas ierobežot iestādes par metožu izvēli atbilstības piekļūstamības prasībām izvērtēšanai, ne arī padarīt stingrākas Lēmuma 2016/2102 prasības, kas ir tieši pildāmas. Lai sniegtu atbalstu iestādēm, VARAM tīmekļvietnē ir izveidota sadaļa “Tīmekļvietņu un mobilo lietotņu piekļūstamība” http://www.varam.gov.lv/lat/darbibas\_veidi/e\_parv/timeklvietnu\_un\_mobilo\_lietotnu\_pieklustamiba/ . Sājā sadaļā pieejamas vadlīnijas vienkāršotajai tīmekļvietņu izvērtēšanai, kuras soli pa solim spēj izpildīt jebkurš iestādes darbinieks, kura datorprasmes ir lietotāja līmenī (papildus kompetences, kas izvērtējuma laikā nepieciešamas ir jāpiemīt jebkuram sabiedrisko attiecību jomas un IKT jomas darbiniekam).Skaidrības labad precizējam formulējumu uz “pieeja” proti, paturot atvērtas visas līdzvērtīgās iespējas, piemēram, vai iestādei veikt pašai vienkāršoto izvērtējumu, vai piesaistīt ārpakalpojumu, vai izmantot VARAM izstrādāto metodiku, vai veikt pašvērtējumu izmantojot citu līdzvērtīgu metodiku, piemēram, savādāk formulētus kritēriju pārbaudes sarakstus, kas plaši pieejami tīmeklī, vai automātisku izvērtēšanas rīku, kam var sniegt apliecinājumu, ka pielikumā minētie kritēriji tiek pārbaudīti atbilstoši standartam. | Lūdzam skatīt 4. pielikumu. |
| 43. | 4. pielikums | **Latvijas Pašvaldību savienība****(02.01.2020)**Projekta anotācijā apgalvots, ka administratīvās izmaksas iestādēm tīmekļvietņu un mobilo vienkāršotā izvērtējuma veikšanai (vienu reizi gadā noteiktai izlasei) izmantojot pašvērtējuma metodi, ir nebūtiskas (anotācijas 8.lpp), kas ir pretrunā ar Projekta 4. pielikumā ietverto prasību piesaistīt neatkarīgu ārējo auditoru sniegt izvērtējumu par tīmekļa vietņu atbilstību noteikumu 21.punkta prasībām. Līdz ar to, aicinām projekta anotācijā ietvert pašvaldību iteratīvos izdevumus šīs prasības nodrošināšanai. | **Ņemts vērā**4. pielikuma 2. punkts precizēts, lai precīzāk formulētu tā mērķi. Šī punkta mērķis ir paplašināt iestādes iespējas. Iestāde var veikt vienkāršoto pašvērtējumu pati, bet drīkst arī piesaistīt ārēju auditoru, ja vēlas. Turklāt VARAM informēs iestādes par to tīmekļvietņu padziļināto vērtējumu, ko arī var izmantot piekļūstamības paziņojuma veidošanai. | Lūdzam skatīt 4. pielikumu. |
| 44. | 4. pielikums | **Tieslietu ministrija****(02.01.2020)**Lūdzam svītrot projekta 10. punktā izteiktā 4. pielikuma 2.3. apakšpunktu jeb paredzēt ministrijām finansējumu šajā punktā minēto prasību izpildei. | **Ņemts vērā**4. pielikuma 2. punkts precizēts, lai precīzāk formulētu tā mērķi. Šī punkta mērķis ir paplašināt iestādes iespējas. Iestāde var veikt vienkāršoto pašvērtējumu pati, bet drīkst arī piesaistīt ārēju auditoru, ja vēlas. Turklāt VARAM informēs iestādes par to tīmekļvietņu padziļināto vērtējumu, ko arī var izmantot piekļūstamības paziņojuma veidošanai. | Lūdzam skatīt 4. pielikumu. |
| 45. | 5. pielikums | **Tieslietu ministrija (priekšlikums)****(02.01.2020)**Projekta 10. punktā izteiktajā 4. pielikuma 1.punktā norādīts, ka piekļūstamības paziņojums (turpmāk – paziņojums) jāveido piekļūstamā veidā un mašīnlasāmā formātā. Savukārt turpmāk tekstā šāds vārdu savienojums vietām netiek lietots, tāpat norādām, ka jau iepriekš tekstā lietots vārdu savienojums “piekļūstamības paziņojums”. Saskaņā ar Ministru kabineta 2009. gada 3. februāra noteikumiem Nr. 108 “Normatīvo aktu projektu sagatavošanas noteikumi”, tekstā var lietot vārdkopu saīsinājumus, ja tas uzlabo teksta uztveramību un skaidrību. Attiecīgi lūdzam izvērtēt saīsinājuma nepieciešamību un to, vai tas uzlabo teksta saprotamību, jo norādītais vārdu savienojums nav garš, ir skaidrs un saprotams. Saīsinājuma nepieciešamības gadījumā lūdzam to norādīt jau projekta sākumā attiecībā uz konkrēto vārdu savienojumu, un lūdzam, lietojot saīsinājumus, ievērot tos arī turpmāk tekstā, lai normatīvā akta teksts būtu vienveidīgs. | **Nav ņemts vērā**Piekļūstamības paziņojums 5. pielikumā ir saīsināts labākas teksta uztveramības dēļ, jo vienā rindkopā tas tiek lietots pat 3 reizes. Ja saīsinājums netiek ieviests, tekstu ir ne tikai grūti izlasīt, bet arī uztvert tā domu. |  |
| 46. | 4. pielikums3. Iestāde pieņem lēmumu par metodes izvēli tīmekļvietņu un mobilo lietotņu vienkāršotās izvērtēšanas veikšanai, nodrošinot atbilstību šo noteikumu prasībām.”. | **Zemkopības ministrija** **(02.01.2020)**Lūdzam izvērtēt termina „metode” lietojumu 4.pielikumā un līdz ar to arī „Piekļūstamības paziņojumā”, jo 4.pielikumā „Vienkāršotā izvērtējuma veikšanas metode”: no šī virsraksta un jaunās redakcijas 27.1.1.apakšpunkta satura izriet, ka vienkāršotā izvērtēšana ir „metode”. Turpat 4.pielikuma 3.punktā minēts, ka „Iestāde pieņem lēmumu par metodes izvēli [..] vienkāršotās izvērtēšanas veikšanai”.  | **Ņemts vērā**Skaidrības labad precizējam formulējumu uz “pieeja” proti, paturot atvērtas visas līdzvērtīgās iespējas, piemēram, vai iestādei veikt pašai vienkāršoto izvērtējumu, vai piesaistīt ārpakalpojumu, vai izmantot VARAM izstrādāto metodiku, vai veikt pašvērtējumu izmantojot citu līdzvērtīgu metodiku, piemēram, savādāk formulētus kritēriju pārbaudes sarakstus, kas plaši pieejami tīmeklī, vai automātisku izvērtēšanas rīku, kam var sniegt apliecinājumu, ka pielikumā minētie kritēriji tiek pārbaudīti atbilstoši standartam. | Lūdzam skatīt 4. pielikumu |
| **Anotācija**  |
| 47. |  | **Tieslietu ministrija (priekšlikums)** **(02.01.2020)**Lūdzam izvērtēt, vai projekta anotācijas II sadaļas 3. punktu nepieciešams papildināt ar informāciju, ka izmaksas var rasties iestādēm, kuras nevar nodrošināt vienkāršoto izvērtējumu, jo iestādes nodarbinātajiem var nebūt atbilstošas kompetences. Tādējādi būtu nepieciešams piesaistīt ārpakalpojumu šī izvērtējuma veikšanai, līdz ar to radot papildu izmaksas un slogu iestādei. | **Nav ņemt vērā**VARAM tīmekļvietnē ir izveidota sadaļa “Tīmekļvietņu un mobilo lietotņu piekļūstamība” http://www.varam.gov.lv/lat/darbibas\_veidi/e\_parv/timeklvietnu\_un\_mobilo\_lietotnu\_pieklustamiba/ . Sājā sadaļā pieejamas vadlīnijas vienkāršotajai tīmekļvietņu izvērtēšanai, kuras soli pa solim spēj izpildīt jebkurš iestādes darbinieks, kura datorprasmes ir lietotāja līmenī (papildus kompetences, kas izvērtējuma laikā nepieciešamas ir jāpiemīt jebkuram sabiedrisko attiecību jomas un IKT jomas darbiniekam). |  |
| 48. |  | **Finanšu ministrija****(02.01.2020)**Lūdzam pārskatīt anotācijas III sadaļas 6.punktā aprēķinā izmantotās pozīcijas “Tīmekļvietņu skaits uz 100 000 iedzīvotājiem” nosaukumu, ņemot vērā, ka tā aprēķināta iedzīvotāju skaitu dalot ar 100 000, tātad pēc būtības neraksturo tīmekļvietņu skaitu uz 100 000 iedzīvotājiem. Vienlaikus lūdzam anotācijas III sadaļas 6.punktā norādīt datu avotu norādītajam iedzīvotāju skaitam, ievērojot, ka tas neatbilst ne Centrālās statistikas pārvaldes, ne arī Pilsonības un migrācijas lietu pārvaldes publiski pieejamiem statistikas datiem par iedzīvotāju skaitu valstī. | **Ņemts vērā** | Lūdzam skatīt anotācijas III sadaļu |
| 49. |  | **Finanšu ministrija****(25.03.2020)**Atkārtoti lūdzam pārskatīt anotācijas III sadaļas 6.punktā norādītās pozīcijas “Tīmekļvietņu skaits uz 100000 iedzīvotājiem” nosaukumu, ievērojot, ka tās aprēķinā netiek izmantoti dati par tīmekļvietņu skaitu, attiecīgi ierosinām pozīciju pārsaukt šādā redakcijā: “Iedzīvotāju skaita koeficients, kas izmantojams aprēķinā (izvērtējamo tīmekļa vietņu skaits atkarīgs no iedzīvotāju skaita)”. | **Ņemts vērā** | Lūdzam skatīt anotācijas III sadaļu |
| 50. |  | **Finanšu ministrija****(02.01.2020)**Lūdzam precizēt anotācijas III sadaļas 6.punktā norādīto aprēķinu pozīcijai “Mobilo lietotņu apjoms padziļinātajā izvērtēšanā 3. un turpmākajos izvērtēšanas periodos” un “Padziļinātās izvērtēšanas izmaksas vienā izvērtēšanas periodā (EUR)”, jo norādītais rezultāts neatbilst aprēķinā norādītajām vērtībām, attiecīgi nepieciešamības gadījumā precizējot pārējos anotācijas III sadaļas punktus, kā arī Ministru kabineta protokollēmuma projektu. Ja aprēķinā tiek iegūtas un tālāk izmantotas līdz veseliem cipariem nenoapaļotas vērtības, tad aprēķina gaitā lūdzam tādas tās norādīt arī anotācijas III sadaļas 6.punktā, lai aprēķins un iegūtais rezultāts ir skaidri saprotams. | **Ņemts vērā** | Lūdzam skatīt anotācijas III sadaļu |
| 51. |  | **Finanšu ministrija****(25.03.2020)**Atkārtoti lūdzam precizēt anotācijas III sadaļas 6.punktā iekļautās tabulas aprēķinus, jo norādītais rezultāts neatbilst aprēķinā norādītajām vērtībām (ja aprēķinā tiek izmantoti skaitļi ar nenoapaļotām vērtībām, tad lūdzam šādu informāciju uzrādīt arī anotācijas III sadaļas 6.punktā ievietotajā tabulā). Vienlaikus lūdzam precizēt pārējos anotācijas III sadaļas punktus, kā arī Ministru kabineta protokollēmuma projekta 4.punktu. | **Ņemts vērā** | Lūdzam skatīt anotācijas III sadaļu un protokollēmumu. |
| 52. |  | **Finanšu ministrija****(02.01.2020)**Lūdzam papildināt anotācijas III sadaļas 8.punktu ar informāciju, kā tiks nodrošināta tīmekļvietņu un mobilo lietotņu padziļināta izvērtējuma veikšana, ja pieprasītais papildu finansējums budžeta sagatavošanas procesā netiks piešķirts. | **Ņemts vērā** | Ja jaunajai VARAM funkcijai – nodrošināt padziļināto izvērtēšanu tīmekļvietnēm un mobilajām lietotnēm atbilstoši noteikumu projekta prasībām, papildu finansējums budžeta sagatavošanas procesā netiks piešķirts, Direktīva 2016/2010 pilnvērtīgi netiks izpildīta un pēc pirmā ziņojuma iesniegšanas Eiropas komisijā (23.12.2021), var rasties pārkāpumu procedūras par direktīvas neieviešanu uzsākšanas risks. |
| 53. |  | **Finanšu ministrija****(25.03.2020)**Lūdzam izziņas par atzinumos sniegtajiem iebildumiem 45.punktā sniegto Vides aizsardzības un reģionālās attīstības ministrijas skaidrojumu norādīt anotācijas III sadaļas 8.punktā. | **Ņemts vērā** | Lūdzam skatīt anotācijas III sadaļas 8. punktu |
| 54. |  | **Finanšu ministrija****(02.01.2020)**Lūdzam precizēt anotācijas III sadaļas norādīto informāciju, ņemot vērā, ka ir jau iestājies 2020.gads, vienlaikus precizējot ailē “turpmākie trīs gadi” aiļu nosaukumos “n+1” un “n+2” vērtības, to vietā norādot attiecīgos gadus. | **Ņemts vērā** | Lūdzam skatīt anotācijas III sadaļu |
| 55. |  | **Finanšu ministrija****(priekšlikums)****(25.03.2020)**Aicinām anotācijas III sadaļā 2021., 2022. un 2023.gada izmaiņu aiļu nosaukumos precizēt “n+1” un “n+2” vērtības, to vietā norādot attiecīgos gadus, proti, vārdus “izmaiņas, salīdzinot ar vidēja termiņa budžeta ietvaru 2019.gadam” aizstāt ar vārdiem “izmaiņas, salīdzinot ar vidēja termiņa budžeta ietvaru 2021.gadam” un vārdus “izmaiņas, salīdzinot ar vidēja termiņa budžeta ietvaru 2020.gadam” aizstāt ar vārdiem “izmaiņas, salīdzinot ar vidēja termiņa budžeta ietvaru 2022.gadam”. | **Ņemts vērā** | Lūdzam skatīt anotācijas III sadaļu |
| 56. |  | **Iekšlietu ministrija (priekšlikums) (02.01.2020)**Papildināt anotācijas III. sadaļas 6.2.apakšpunktā sniegto informāciju, norādot VARAM budžeta programmu (apakšprogrammu), kurā plānojami izdevumi padziļinātā izvērtējuma nodrošināšanai, kā arī, norādot attiecīgo izdevumu klasifikācijas kodu atbilstoši ekonomiskajām kategorijām, lai nodrošinātu atbilstību Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” prasībām. | **Ņemts vērā** | Lūdzam skatīt anotācijas III sadaļas 8.punktu |
| 57. | 25. Iestāde nodrošina lietotāju konsultēšanu un atbalstu iestādes tīmekļvietņu un mobilo lietotņu piekļūstamībai. Ja iestāde piekļūstamības prasības īsteno daļēji, tā nodrošina alternatīvas piekļuves iespējas tai piederošo tīmekļvietņu un mobilo lietotņu saturam. | **Tieslietu ministrija****(priekšlikums) (25.03.2020)**Projekta 25. punkts paredz, ka iestāde nodrošina lietotāju konsultēšanu un atbalstu iestādes tīmekļvietņu un mobilo lietotņu piekļūstamībai. No projekta nav saprotams, kāda veida konsultācijas iestādēm vajadzēs sniegt – vai par programmām, kuras izmantot, lai persona varētu iepazīties ar tīmekļvietnes saturu un šo programmu izmantošanu, vai arī vispārējas konsultācijas lietotājam, kā iepazīties ar tīmekļvietnē esošo informāciju vai arī par alternatīvajām piekļuves iespējām. Lūdzam anotācijā sniegt papildus skaidrojumu par projekta 25. punktu. | **Ņemts vērā** | Lūdzam skatīt anotācijas I sadaļas 2.punkta 2.10. apakšpunktu. |
| 58. |  | **Tieslietu ministrija****(priekšlikums) (29.04.2020)**Tāpat iesakām aizpildīt projekta anotācijas IV sadaļu, ņemot vērā to, ka projekts paredz atzīt par spēku zaudējušiem Ministru kabineta 2018. gada 25. septembra noteikumus Nr. 611 "Kārtība, kādā iestādes ievieto informāciju internetā". Norādām, ka saskaņā ar Ministru kabineta 2009.gada 15.decembra instrukciju Nr. 19 "Tiesību akta projekta sākotnējās ietekmes izvērtēšanas kārtība" (turpmāk - instrukcija Nr. 19) 54.2. apakšpunktu anotācijas IV sadaļas 1.punktā ("Nepieciešamie saistītie tiesību aktu projekti") norāda citus spēkā esošus (vai jau apstiprinātus) tiesību aktus, kuri jāatzīst par spēku zaudējušiem (atceltiem) saistībā ar projektu, kā arī skaidro šādu izmaiņu nepieciešamību, un atbilstoši instrukcijas Nr. 19 54.1 punktam anotācijas IV sadaļas 2.punktā ("Atbildīgā institūcija") norāda institūciju, kas ir atbildīga par attiecīgo tiesību aktu projektu izstrādi, tiesību aktu grozījumu izstrādi vai tiesību aktu atzīšanu par spēku zaudējušiem (atceltiem).  | **Ņemts vērā** | Lūdzam skatīt anotācijas IV sadaļu. |
| **Protokollēmums** |
| 59. |  | **Latvijas Pašvaldību savienība****(02.01.2020)**Tāpat Noteikumos paliek neatrisināts jautājums par e-pasta adresēm (kā tās būtu korekti veidot) darbiniekiem ar dubulto vārdu vai dubulto uzvārdu. | **Ņemts vērā**Iekļauts protokollēmumā. | “2.Vides aizsardzības un reģionālās attīstības ministrijai sadarbībā ar Valsts Kanceleju līdz 2020. gada 31. decembrim:2.1. izstrādāt vadlīnijas par kārtību, kā aizsargājami iestāžu domēnu vārdi, kurus iestāde pārtrauc lietot, kā aizsargājami iestāžu nosaukumi, nacionālas nozīmes ģeogrāfiskie un administratīvie nosaukumi un apzīmējumi un citi nosaukumi, veidojot domēnu vārdus brīvajā domēnu vārdu tirgū, aizsargājot tos pret neatbilstošu izmantošanu, un citiem ar domēnu vārdu aizsardzību saistītiem aspektiem;2.2. izstrādāt vadlīnijas vienotai pieejai e-pastu veidošanā valsts iestādēs, tai skaitā e-pastu veidošana personām, kurām ir vairāki vārdi vai uzvārdi.” |
| 60. |  | **Finanšu ministrija****(25.03.2020.)**Lūdzam svītrot Ministru kabineta protokollēmuma projekta 5.punktu, ievērojot to, ka Ministru kabinets jau ir lēmis par Valsts un pašvaldību iestāžu tīmekļvietņu vienotās platformas uzturēšanas izmaksu nodrošināšanu (Ministru kabineta 2017.gada 31.augusta rīkojuma Nr.470 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 31.0. versija)” 5. un 6.punkts), kā arī attiecīgi precizēt anotācijas III sadaļas 8.punktā sniegto informāciju, svītrojot pēdējo rindkopu. | **Ņemts vērā** | Lūdzam skatīt anotācijas III sadaļas 8. punktu un protokollēmuma 5.punktu |
| 61. |  | **Iekšlietu ministrija****(priekšlikums) (25.03.2020.)**Aizstāt Noteikumu projekta Protokollēmuma 3.punkta vārdus un skaitli “līdz 31.aprīlim” ar vārdiem un skaitli “līdz 30.aprīlim”, jo kalendārā gada aprīlī ir 30 dienas. | **Ņemts vērā** | Protokollēmuma 3.punkts:“3. Vides aizsardzības un reģionālās attīstības ministrijai sākot ar 2021. gadu vienu reizi gadā līdz 30. aprīlim izstrādāt un iesniegt noteiktā kārtībā informatīvu ziņojumu par noteikumu prasību attiecībā uz piekļūstamības prasību ievērošanu iepriekšējā gadā. 2026. gada kārtējā informatīvajā ziņojumā Vides aizsardzības un reģionālās attīstības ministrijai papildus izvērtēt šajā punktā minētā ikgadējā informatīva ziņojuma Ministru kabinetā iesniegšanas nepieciešamību.” |
| 62. |  | **Iekšlietu ministrija****(priekšlikums) (25.03.2020.)**Aizstāt Noteikumu projekta Protokollēmuma 3.punktā vārdus un skaitļus “Ministru kabineta 2018. gada 25. septembra noteikumu Nr. 611 “Kārtība, kādā iestāde ievieto informāciju internetā” (turpmāk – MK noteikumi Nr. 611)” ar vārdu “noteikumu”, tā kā Noteikumu projekta 57.punkts paredz, ka tiks atzīti par spēku zaudējušiem Ministru kabineta 2018. gada 25. septembra noteikumi Nr. 611 “Kārtība, kādā iestāde ievieto informāciju internetā”. | **Ņemts vērā** | Protokollēmuma 3.punkts: “3. Vides aizsardzības un reģionālās attīstības ministrijai sākot ar 2021. gadu vienu reizi gadā līdz 30. aprīlim izstrādāt un iesniegt noteiktā kārtībā informatīvu ziņojumu par noteikumu prasību attiecībā uz piekļūstamības prasību ievērošanu iepriekšējā gadā. 2026. gada kārtējā informatīvajā ziņojumā Vides aizsardzības un reģionālās attīstības ministrijai papildus izvērtēt šajā punktā minētā ikgadējā informatīva ziņojuma Ministru kabinetā iesniegšanas nepieciešamību.” |
| Atbildīgā amatpersona |
|  | (paraksts)\* |

Piezīme. \* Dokumenta rekvizītu “paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu

Margarita Krišlauka 67026944

margarita.krislauka@varam.gov.lv